
ELŐTERJESZTÉS 

a Martfűi József Attila Általános Iskola működtetési feladatainak átadására vonatkozó vagyonkezelési szerződés és megállapodás jóváhagyására. 




Martfű Város Önkormányzata Képviselő-testületének 
2016. december 8-i ülésére























Előkészítette:	Szász Éva jegyző

Véleményező:	Pénzügyi, Ügyrendi és Városfejlesztési Bizottság
	Oktatási, Művelődési, Sport, Civil és Egyházi Kapcsolatok Bizottsága

Döntéshozatal: 	egyszerű többség 

Tárgyalás módja:	nyilvános ülés


Tisztelt Képviselő-testület!


Az Nkt. 2017. január 1. napjától hatályos 74. § (4) bekezdése alapján a tankerületi központ által fenntartott köznevelési intézmény feladatainak ellátását szolgáló, települési önkormányzati tulajdonú ingatlan és ingó vagyonra vonatkozóan a tankerületi központot ingyenes vagyonkezelői jog illeti meg mindaddig, amíg a köznevelési közfeladat a tankerületi központ részéről történő ellátása az adott ingatlanban meg nem szűnik. 

Az Nkt. 99/G. § (1) bekezdése értelmében a tankerületi központ által fenntartott, települési önkormányzat által működtetett köznevelési intézmény 76. §-ban meghatározott működtetésével kapcsolatos jogviszonyokból származó jogok és kötelezettségek a tankerületi központot 2017. január 1-jétől illetik meg, illetve terhelik.

Az Nkt. 99/H. § (1) bekezdése szerint 2016. december 31-én települési önkormányzat által működtetett köznevelési intézmény köznevelési feladatainak ellátását szolgáló mindazon települési önkormányzati vagyon és vagyoni értékű jog (a továbbiakban: vagyon) leltár szerint 2017. január 1-jén a területileg illetékes tankerületi központ ingyenes vagyonkezelésébe kerül. 

Az átadás-átvételt tartalmazó megállapodást az Nkt. 99/H. § (3) bekezdése értelmében legkésőbb 2016. december 15-ig meg kell kötni.  
A törvényi rendelkezéseknek megfelelően elkészült a vagyonkezelési szerződés és a megállapodás tervezete, melyet az előterjesztéshez mellékelek. 
Kérem a Tisztelt Képviselő-testületet, hogy az alábbi határozati javaslatot szíveskedjen elfogadni. 

Határozati javaslat:
Martfű Város Önkormányzata Képviselő-testületének 
……./2016.(……) határozata

a Martfűi József Attila Általános Iskola működtetési feladatainak átadására vonatkozó vagyonkezelési szerződés és megállapodás jóváhagyásáról

Martfű Város Önkormányzatának Képviselő-testülete a Martfűi József Attila Általános Iskola működtetési feladatainak a Szolnoki Tankerületi Központ részére 2017. január 1. napjától történő átadás-átvételére vonatkozó vagyonkezelési szerződést és megállapodást a határozat melléklete szerint jóváhagyja. 
A Képviselő-testület felhatalmazza a Polgármestert a vagyonkezelési szerződés és megállapodás aláírására. 

Erről értesülnek:
1. JNSZ Megyei Kormányhivatal Szolnok
2. Szolnoki Tankerületi Központ  5000 Szolnok, Tiszaligeti sétány 14.
3. Valamennyi képviselő helyben
4. Polgármester helyben

Martfű, 2016. december 6.
Dr. Papp Antal 

